กอล์ฟไทยถึงฎีกาเฉือนทีมซามูไร คว้าถ้วย อมตะ เฟรนด์ชิพคัพ 2018
นักกอล์ฟไทยกับญี่ปุ่นต้องสู้กันถึงหลุมสุดท้ายของคู่สุดท้ายในสนาม ก่อนที่ฝ่ายไทยจะคว้าชัยแบบเบ็ดเสร็จ เด็ดขาดไปได้ด้วยคะแนน 15-13 ในกอล์ฟ อมตะ เฟรนด์ชิพคัพ 2018 พรีเซนเต็ดบายโตโยต้า ที่อมตะ สปริง คันทรีคลับ เมื่อวันอาทิตย์ ซึ่งเป็นการแข่งขันประเภทเดี่ยว 12 คู่ ที่ญี่ปุ่นคว้าไปได้ 7 คะแนน ในขณะที่ทีมไทยซึ่งนำห่างอยู่ในสองวันแรก 10 ต่อ 6 เก็บเพิ่มได้เพียง 5 คะแนน แต่ก็เพียงพอที่จะทำให้คว้าชัยในการแข่งขันปีแรกนี้ไปได้,หลังจากที่ไทยเป็นฝ่ายนำญี่ปุ่นอยู่ 10 ต่อ 6 คะแนน ในสองวันแรกของการแข่งขันกอล์ฟ อมตะ เฟรนด์ชิพคัพ 2018 พรีเซนเต็ดบายโตโยต้า ที่อมตะ สปริง คันทรีคลับ จ.ชลบุรี และต้องการอีกเพียง 4.5 คะแนนก็จะทำให้ทีมไทยเป็นฝ่ายชนะการแข่งขันวันสุดท้ายเมื่อวันอาทิตย์ ซึ่งเป็นการแข่งขันแบบเดี่ยว 12 คู่ กลับเป็นฝ่ายญี่ปุ่นที่เกือบจะพลิกสถานการณ์กลับมาเป็นฝ่ายชนะ โดยออกนำในการแข่งขันมากคู่กว่า และมีโอกาสที่จะเก็บชัยชนะจนตีตื้นขึ้นมามีคะแนนเสมอกับไทยได้ ทำให้ผลแพ้ชนะต้องยืดเยื้อไปถึงคู่รองสุดท้ายระหว่างกิรเดช อภิบาลรัตน์ กับ ซาโตชิ โคดาอิระ ซึ่งกลายเป็นคู่สุดท้ายในสนามต้องสู้กันถึงหลุมสุดท้ายก่อนที่กิรเดชจะเป็นฝ่ายชนะไปได้ 1 อัพ และเป็นคะแนนชี้ขาดที่ไทยเป็นฝ่ายชนะในการแข่งขันครั้งนี้,สำหรับผลการแข่งขันประเภทเดี่ยว 12 คู่ ญี่ปุ่น เป็นฝ่ายชนะ 6 คู่คือ ยูตะ คัตสึรากาวะ (สมัครเล่น) ชนะ สดมภ์ แก้วกาญจนา (สมัครเล่น) 1 อัพ เอริกะ ฮาระ ชนะ ปัณณรัตน์ ธนพลบุญรัศมิ์ 1 อัพ มาซาฮิโระ คาวามูระ ชนะ ธงชัย ใจดี 3&2 ฟูมิกะ คาวากิชิ ชนะ พรอนงค์ เพชรล้ำ 5&3 มามิ ฟูกูดะ ชนะ โมรียา จุฑานุกาล 1 อัพ และนาสะ ฮาตาโอกะ ชนะ เอรียา จุฑานุกาล 3&1 ส่วนทีมไทยเป็นฝ่ายชนะ 4 คู่คือ อาฒยา ฐิติกุล (สมัครเล่น) ชนะ ยูริ โอชิดะ (สมัครเล่น) 1 อัพ แจ๊ซ อติวิชญ์ เจนวัฒนานนท์ ชนะ โคดาอิ อิชิฮาระ 1 อัพ ธิฎาภา สุวัณณะปุระ ชนะ ซาคูระ โคอิวาอิ 2 อัพ และกิรเดช อภิบาลรัตน์ ชนะ ซาโตชิ โคดาอิระ 1 อัพ และมีเสมอกัน 2 คู่คือ พรหม มีสวัสดิ์ เสมอกับ ริวโกะ โทคิมัตสึ และประหยัด มากแสง เสมอกับฮิเดโตะ ทานิฮาระ ทำให้ไทยได้เพิ่มอีก 5 คะแนน ญี่ปุ่นได้ 7 คะแนน เมื่อรวมคะแนนทั้ง 3 วันที่แข่งขันไปทั้งหมด 5 รอบ ทีมไทยเป็นฝ่ายชนะไปด้วยคะแนน 15 ต่อ 13 คว้าชัยในการแข่งขันปีแรกนี้ไปได้.
นักกอล์ฟไทยกับญี่ปุ่นต้องสู้กันถึงหลุมสุดท้ายของคู่สุดท้ายในสนาม ก่อนที่ฝ่ายไทยจะคว้าชัยแบบเบ็ดเสร็จ เด็ดขาดไปได้ด้วยคะแนน 15-13 ในกอล์ฟ อมตะ เฟรนด์ชิพคัพ 2018 พรีเซนเต็ดบายโตโยต้า
อมตะ เฟรนด์ชิพคัพ 2018,กิรเดช อภิบาลรัตน์,ธงชัย ใจดี,พรอนงค์ เพชรล้ำ,เอรียา จุฑานุกาล